

VLADA REPUBLIKE HRVATSKE

Zagreb, 22. kolovoza 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo hrvatskih branitelja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Uredba o izmjenama Uredbe o unutarnjem ustrojstvu Ministarstva hrvatskih branitelja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 54. stavka 1., a u vezi s člankom 65. stavkom 3. Zakona o sustavu državne uprave („Narodne novine“, broj: 66/19), Vlada Republike Hrvatske je na sjednici održanoj \_\_\_\_\_\_\_\_\_\_ 2019. godine donijela

**UREDBU**

**O IZMJENAMA UREDBE O UNUTARNJEM USTROJSTVU MINISTARSTVA HRVATSKIH BRANITELJA**

**Članak 1.**

U Uredbi o unutarnjem ustrojstvu Ministarstva hrvatskih branitelja („Narodne novine“, broj: 108/17) članak 60. stavak 4. mijenja se i glasi: „Ravnatelj rukovodi upravnom organizacijom u sastavu Ministarstva“.

**Članak 2.**

Članak 62. stavak 2. mijenja se i glasi: „Ravnatelji upravnih organizacija u sastavu Ministarstva odgovorni su za svoj rad nadležnom državnom tajniku, ministru i Vladi Republike Hrvatske.“

U stavku 5., 8., 11., 14. i 15. riječi: „pomoćniku ministra“ zamjenjuju se riječju: „ravnatelju“.

**Članak 3.**

Okvirni broj državnih službenika i namještenika Ministarstva hrvatskih branitelja prikazan u tablici koja je sastavni dio Uredbe o unutarnjem ustrojstvu Ministarstva hrvatskih branitelja (Narodne novine, broj: 108/17), zamjenjuje se Okvirnim brojem državnih službenika i namještenika Ministarstva hrvatskih branitelja, koji je prikazan u tablici u prilogu ove Uredbe i njezin je sastavni dio.

**Članak 4.**

Ministar će, u roku od 30 dana od dana stupanja na snagu ove Uredbe, donijeti Pravilnik o unutarnjem redu Ministarstva usklađen s ovom Uredbom, uz prethodnu suglasnost tijela državne uprave nadležnog za službeničke odnose.

 **Članak 5.**

Ova Uredba stupa na snagu prvog dana od dana objave u Narodnim novinama.

KLASA:

URBROJ:

Zagreb,

Predsjednik

mr. sc. Andrej Plenković

OKVIRNI BROJ DRŽAVNIH SLUŽBENIKA I NAMJEŠTENIKA U MINISTARSTVU HRVATSKIH BRANITELJA

|  |  |  |
| --- | --- | --- |
| Redni broj | Naziv unutarnje ustrojstvene jedinice | Broj službenika i namještenika |
| 1.  | KABINET MINISTRA | 10 |
| Kabinet ministra – ukupno | 10 |
| 2. | GLAVNO TAJNIŠTVO  | 1 |
| 2.1. | **Sektor za organizacijske poslove i ljudske potencijale** | 1 |
| 2.1.1. | **Služba za organizacijske i radno-pravne poslove** | 6 |
| 2.1.2. | **Služba za razvoj i upravljanje ljudskim potencijalima** | 6 |
| 2.2. | **Sektor za normativnu djelatnost** | 8 |
| 2.3. | **Služba za sigurnosne poslove, uredsko poslovanje, zaštitu na radu i tehničke poslove** | 1 |
| 2.3.1. | **Odjel za sigurnosne poslove i uredsko poslovanje** | 8 |
| 2.3.2. | Odjel za zaštitu na radu i tehničke poslove | 7 |
| 2.4. | Služba za analitiku i informatizaciju | 5 |
| Glavno tajništvo – ukupno | **43** |
| 3. | **SAMOSTALNI SEKTOR ZA JAVNU NABAVU, UGOVARANJE, PLANIRANJE NABAVE I PRAĆENJE UGOVORNIH OBVEZA** | 1 |
| 3.1. | **Služba za javnu nabavu i ugovaranje** | 7 |
| 3.2. | **Služba za planiranje nabave i praćenje ugovornih obveza** | 6 |
| Samostalni sektor za javnu nabavu, ugovaranje, planiranje nabave i praćenje ugovornih obveza - ukupno | **14** |
| 4. | SAMOSTALNI SEKTOR ZA PRORAČUN I FINANCIJE | 1 |
| 4.1. | Služba za plan i analizu | 7 |
| 4.2. | Služba za računovodstvene poslove | 7 |
| Samostalni sektor za proračun i financije - ukupno | **15** |
| 5. | UPRAVA ZA PRAVNE I STAMBENE POSLOVE |  |
| *-neposredno u Upravi, izvan sastava nižih unutarnjih ustrojstvenih jedinica* | 2 |
| 5.1. | Sektor za upravne i pravne poslove | 1 |
| 5.1.1. | Služba za upravni postupak | 1 |
| 5.1.1.1. | Odjel za trajna prava | 8 |
| 5.1.1.2. | Odjel za materijalna prava | 7 |
| 5.1.2. | Služba za statuse i evidencije | 7 |
| 5.1.3. | Služba za suradnju s pravosudnim tijelima i rješavanje po predstavkama i pritužbama | 7 |
| 5.2. | Sektor za nadzor prvostupanjskih tijela i gospodarenje | 1 |
| 5.2.1. | Služba za nadzor prvostupanjskih tijela | 8 |
| 5.2.2. | Služba za gospodarenje i praćenje namjenskog korištenja ostvarenih prava | 7 |
| 5.3. | Sektor za stambeno zbrinjavanje | 1 |
| 5.3.1. | Služba za dodjelu stanova, stambenih kredita i financijskih potpora | 8 |
| 5.3.2. | Služba za rekonstrukciju, praćenje izgradnje i sanaciju stanova | 8 |
| Uprava za pravne i stambene poslove - ukupno | **66** |
| 6. | UPRAVA ZA ZATOČENE I NESTALE |  |
| *-neposredno u Upravi, izvan sastava nižih unutarnjih ustrojstvenih jedinica* | 2 |
| 6.1. | Sektor za traženje osoba zatočenih i nestalih u Domovinskom ratu | 1 |
| 6.1.1. | Služba za prikupljanje, obradu i istraživanje saznanja o nestalim osobama u Domovinskom ratu | 5 |
| 6.1.2. | Služba za obradu i identifikaciju posmrtnih ostataka te pogrebnu skrb | 5 |
| 6.2. | Sektor za žrtve Drugog svjetskog rata i poslijeratnog razdoblja | 1 |
| 6.2.1. | Služba za prikupljanje, obradu i istraživanje saznanja o žrtvama Drugog svjetskog rata i poslijeratnoga razdoblja | 5 |
| 6.2.2. | Služba za obilježavanje mjesta masovnih grobnica i suradnju s organizacijama civilnoga društva | 5 |
| Uprava za zatočene i nestale - ukupno | **24** |
| 7. | UPRAVA ZA HRVATSKE BRANITELJE IZ DOMOVINSKOG RATA I ČLANOVE NJIHOVIH OBITELJI |  |
| - *neposredno u Upravi, izvan sastava nižih unutarnjih ustrojstvenih jedinica* | 2 |
| 7.1. | Sektor za skrb o hrvatskim braniteljima iz Domovinskog rata i očuvanje vrijednosti Domovinskog rata | 1 |
| 7.1.1. | Služba za skrb o stradalnicima iz Domovinskog rata | 1 |
| 7.1.1.1. | Odjel za HRVI iz Domovinskog rata | 5 |
| 7.1.1.2. | Odjel za članove obitelji smrtno stradalih hrvatskih branitelja | 5 |
| 7.1.2. | Služba za očuvanje i promicanje vrijednosti Domovinskog rata | 7 |
| 7.1.3. | Služba za planiranje i provedbu mjera aktivne politike zapošljavanja hrvatskih branitelja i članova njihovih obitelji | 7 |
| 7.2. | Sektor za udruge iz Domovinskog rata, kontrolu i analizu projekata | 1 |
| 7.2.1. | Služba za udruge i obljetnice iz Domovinskog rata | 7 |
| 7.2.2. | Služba za kontrolu i analizu namjenskog utroška sredstava | 7 |
| 7.3. | Sektor za strateško planiranje i EU projekte | 1 |
| 7.3.1. | Služba za strateško planiranje, programiranje, međunarodnu suradnju i EU projekte | 7 |
| 7.3.2. | Služba za provedbu, kontrolu i izvještavanje po EU projektima | 1 |
| 7.3.2.1. | Odjel za provedbu EU projekata | 5 |
| 7.3.2.2. | Odjel za kontrolu provedbe i izvještavanje po EU projektima | 5 |
| Uprava za hrvatske branitelje iz Domovinskog rata i članove njihovih obitelji – ukupno | **62** |
| 8. | UPRAVA ZA SAVJETODAVNU, PSIHOSOCIJALNU I ZDRAVSTVENU POMOĆ  |  |
| - *neposredno u Upravi, izvan sastava nižih unutarnjih ustrojstvenih jedinica* | 2 |
| 8.1. | Sektor za savjetodavnu i psihosocijalnu pomoć | 1 |
|  | -*neposredno u Sektoru, izvan sastava nižih unutarnjih ustrojstvenih jedinica* | 3 |
| 8.1.1. | Područna jedinica Sisak | 3 |
| 8.1.2. | Područna jedinica Slavonski Brod | 3 |
| 8.1.3. | Područna jedinica Osijek | 3 |
| 8.1.4. | Područna jedinica Split | 3 |
| 8.1.5. | Područna jedinica Karlovac | 2 |
| 8.1.6. | Područna jedinica Gospić | 2 |
| 8.1.7. | Područna jedinica Šibenik | 2 |
| 8.1.8. | Područna jedinica Vukovar | 2 |
| 8.1.9. | Područna jedinica Virovitica | 2 |
| 8.1.10. | Područna jedinica Požega | 2 |
| 8.1.11. | Područna jedinica Zadar | 2 |
| 8.1.12. | Područna jedinica Dubrovnik | 2 |
| 8.1.13. | Područna jedinica Krapina | 2 |
| 8.1.14. | Područna jedinica Varaždin | 2 |
| 8.1.15. | Područna jedinica Koprivnica | 2 |
| 8.1.16. | Područna jedinica Bjelovar | 2 |
| 8.1.17. | Područna jedinica Rijeka | 2 |
| 8.1.18. | Područna jedinica Pula | 2 |
| 8.1.19. | Područna jedinica Čakovec | 2 |
| 8.1.20. | Područna jedinica Grad Zagreb | 1 |
| 8.1.21. | Područna jedinica Zagreb | 1 |
| 8.2. | Sektor za poboljšanje kvalitete življenja i praćenje znanstveno- istraživačke djelatnosti | 12 |
| Uprava za savjetodavnu, psihosocijalnu i zdravstvenu pomoć - ukupno | **62** |
| 9. | SAMOSTALNA SLUŽBA ZA UNUTARNJU REVIZIJU | 3 |
| Samostalna služba za unutarnju reviziju - ukupno | **3** |
|   | MINISTARSTVO HRVATSKIH BRANITELJA – UKUPNO | **299** |

**OBRAZLOŽENJE**

 Odredbom članka 65. stavka 3. Zakona o sustavu državne uprave („Narodne novine“, broj: 66/19), propisano je da će Vlada u roku od 60 dana od dana stupanja na snagu ovog Zakona uskladiti uredbe o unutarnjem ustrojstvu tijela državne uprave s odredbama ovog Zakona.

Člankom 45. i 57. Zakona o sustavu državne uprave propisano je da radom upravnih organizacija u sastavu ministarstava rukovode državni službenici, ako posebnim zakonom nije drukčije određeno, i to ravnatelji za uprave, zavode, ravnateljstva i urede.

Nadalje, člankom 69. Zakona o sustavu državne uprave propisano je da pomoćnici ministra nastavljaju obnašati dužnost i ostvarivati prava sukladno zakonu kojim se uređuju obveze i prava državnih dužnosnika do imenovanja ravnatelja.

Kako je Uredbom o unutarnjem ustrojstvu Ministarstva hrvatskih branitelja („Narodne novine“, broj: 108/17) propisano da pomoćnik ministra upravlja radom upravne organizacije u sastavu Ministarstva, sukladno citiranim člancima Zakona o sustavu državne uprave potrebno je izmijeniti Uredbu o unutarnjem ustrojstvu Ministarstva, na način kako je to predloženo.

Nadalje, Vlada Republike Hrvatske je na 169. sjednici održanoj dana 18. srpnja 2019. godine donijela Zaključak o zaduženjima tijela državne uprave radi usklađivanja sa Zakonom o sustavu državne uprave, koji u točci 6.b propisuje obvezu tijela državne uprave da usklađeni prijedlog izmjene uredbe o unutarnjem ustrojstvu sadrži završnu odredbu o stupanju na snagu prvog dana od dana objave u Narodnim novinama, što je i navedeno u završnoj odredbi.

U Ministarstvu hrvatskih branitelja ustrojene su četiri upravne organizacije kojima trenutno rukovode državni dužnosnici - pomoćnici ministra, a istima će rukovoditi ravnatelji koji imaju status državnih službenika, pa se ovim prijedlogom Uredbe mijenja okvirni broj državnih službenika i namještenika po ustrojstvenim jedinicama, ali bez povećanja ukupnog okvirnog broja državnih službenika i namještenika.